|  |  |  |
| --- | --- | --- |
| **REPUBLICA MOLDOVA**  **CONSILIUL RAIONAL CAHUL**  MD-3909, mun.Cahul, Piaţa Independenţei, 2  tel.(299) 2-49-88, fax.(299) 2-20-58 | http://upload.wikimedia.org/wikipedia/commons/thumb/a/a3/Coat_of_arms_of_Moldova.svg/2000px-Coat_of_arms_of_Moldova.svg.png | **РЕСПУБЛИКА МОЛДОВА**  **РАЙОННЫЙ СОВЕТ КАХУЛ**  МD-3909, мун.Кахул, Пяца Индепенденцей, 2  tel.(299) 2-49-88, fax.(299) 2-20-58 |
|  | | |

***PROIECT***

**D E C I Z I E**

**mun. Cahul**

## **Nr. \_\_\_\_\_\_ din \_\_\_\_\_\_\_ 2018**

**Cu privire la transmiterea costurilor lucrărilor efectuate**

**în calitate de aport la majorarea capitalului social**

**al SA „Combinatul de Instruire Continuă Cahul”**

În temeiul art.43 alin.(1) lit. c) din Legea privind administraţia publică locală nr.436-XVI din 28.12.2006, art.9 alin.(2) lit. c) din Legea privind administrarea şi deetatizarea proprietăţii publice nr.121 din 04.05.2007, Legii privind societăţile pe acţiuni nr.1134-XIII din 02.04.1997, Hotărîrii Guvernului RM nr.901 din 31.12.2015 „Pentru aprobarea Regulamentului cu privire la modul de transmitere a bunurilor proprietate publică”, Deciziei Consiliului Raional Cahul nr.02/04-IV din 21 martie 2017 „Cu privire la modificarea bugetului raional Cahul pe anul 2017”, facturii fiscale JA 4599382 din 18.12.2017 al antreprenorului „Zag Proiect” SRL, procesului-verbal nr.25 din 18.12.2017 de terminare a lucrărilor, avizului Comisiei consultative de specialitate, având scopul de apreciere a preţului de piaţă pentru majorarea capitalului social al S.A. „Combinatul de Instruire Continuă Cahul”, Consiliul Raional Cahul

**DECIDE:**

1. Se acceptă transmiterea costului lucrărilor de reparaţii a acoperişului, în sumă de 149359,51 lei, de la balanţa Consiliului Raional Cahul la balanţa SA „Combinatul de Instruire Continuă Cahul”, în calitate de aport al Consiliului Raional Cahul la majorarea capitalului social al SA „Combinatul de Instruire Continuă Cahul”.
2. Se instituie Comisia de predare-primire a lucrărilor de reparaţie a acoperişului clădirii SA „Combinatul de Instruire Continuă Cahul”, conform anexei la prezenta decizie, care va efectua transmiterea lucrărilor menţionate la pct.1 al prezentei decizii conform legislaţiei în vigoare, în termen de una săptămînă de la adoptarea acesteia.
3. Se pune în sarcina SA „Combinatul de Instruire Continuă Cahul” să întreprindă măsurile necesare privind înregistrarea rezultatelor emisiunii suplimentare de acţiuni la Comisia Naţională a Pieţei Financiare şi înregistrarea modificărilor în Statutul SA „Combinatul de Instruire Continuă Cahul” în modul prevăzut de legislație.
4. Controlul executării prezentei decizii va fi exercitat de dl Vlad Căşuneanu, vicepreşedintele raionului Cahul, şi de Comisia consultativă economie, reforme, buget şi finanţe, relaţii transfrontaliere (preşedinte dl Ştefan Bratu).

**Preşedintele şedinţei**

**Consiliului Raional Cahul**

***Contrasemnează:***

**Secretarul**

**Consiliului Raional Cahul Cornelia PREPELIŢĂ**

***Elaborat: J. Ghețiu,*** şef adjunct al Direcţiei agricultură și dezvoltare economică ***\_\_\_\_\_\_\_\_\_\_\_\_***

***Coordonat: V. Cășuneanu,*** vicepreşedintele raionului***\_\_\_\_\_\_\_\_\_\_\_\_\_\_***

***C.Hodenco,*** şef al Direcţiei generale finanţe ***\_\_\_\_\_\_\_\_\_\_\_\_\_\_\_***

***Avizat: C. Prepeliţă,*** secretarul Consiliului Raional***\_\_\_\_\_\_\_\_\_\_\_\_\_***

***Avizat pentru legalitate: L. Răileanu***, specialist principal (jurist) ***\_\_\_\_\_\_\_\_\_\_\_\_***

Anexa

la Decizia Consiliului Raional Cahul

nr.\_\_\_\_\_\_\_ din \_\_\_\_\_\_\_\_\_\_2018

**Componenţa Comisiei de predare-primire**

**a lucrărilor de reparaţie a acoperişului clădirii**

**SA „Combinatul de Instruire Continuă Cahul”**

|  |  |
| --- | --- |
| GROZA Ion | * preşedintele raionului Cahul, preşedintele comisiei |
|  | ***Membrii comisiei*** |
| CĂȘUNEANU Vlad | * vicepreşedintele raionului |
| HODENCO Constantin | * şef, Direcţia generală finanţe |
| GHEŢIU Janeta | * şef adjunct, Direcţia agricultură şi dezvoltare economică |
| TARAGAN Alexandru | * şef, Direcţia construcţii,drumuri şi dezvoltare teritorială |
| BERDEU Elizaveta | * contabil-şef, Direcţia administrativ-financiară |
| POPA Veronica | * director, SA „Combinatul de Instruire Continuă Cahul”. |

**Notă informativă**

**la proiectul deciziei „Cu privire la transmiterea costurilor lucrărilor efectuate**

**în calitate de aport la majorarea capitalului social al SA „Combinatul de Instruire Continuă Cahul”**

Prezentul proiect de decizie este elaborat întru executarea Deciziei Consiliului Raional Cahul nr.02/04-IV din 21 martie 2017 „Cu privire la modificarea bugetului raional Cahul pe anul 2017”, prin care au fost alocate Aparatului preşedintelui raionului Cahul 150,0 mii lei pentru reparaţia capitală a acoperişului Combinatului didactic de producere şi reabilitare socială „Mariana” SA cu ulterioara depunere a cheltuielilor în calitate de aport al Consiliului Raional Cahul la majorarea capitalului social.

În urma petrecerii concursului ofertelor de preţuri, în calitate de învingător la lucrările menţionate a fost desemnat antreprenorul SRL”Zag-Proiect”, care a efectuat lucrările de reparaţie a acoperişului în sumă de 149389,51 lei, fapt ce se demonstrează prin procesul-verbal de terminare a lucrărilor nr.25 din 18.12.2017 şi a facturii fiscale JA 4599382 din 18.12.2017.

În conformitate cu prevederile Hotărârii Guvernului RM nr.901 din 31.12.2015 „Pentru aprobarea Regulamentului cu privire la modul de transmitere a bunurilor proprietate publică”, este necesar de a transmite costul lucrărilor de reparaţii a acoperişului, în sumă de 149359.51 lei, de la balanţa Consiliului Raional Cahul la balanţa SA „Combinatul de Instruire Continuă Cahul”, în calitate de aport al Consiliului Raional Cahul la majorarea capitalului social al SA „Combinatul de Instruire Continuă Cahul”.

În acest scop ce se va institui Comisia de predare-primire a lucrărilor de reparaţie a acoperişului clădirii SA „Combinatul de Instruire Continuă Cahul”, conform anexei la prezentul proiect de decizie, care va efectua transmiterea lucrărilor efectuate de către antreprenorul „Zag-Proiect” SRL, în conformitate cu legislaţia în vigoare, în termen de o săptămînă de la aprobarea deciziei.

Ulterior SA “Combinatul de Instruire Continuă Cahul” va întreprinde măsurile necesare privind înregistrarea rezultatelor emisiunii suplimentare de acţiuni la Comisia Naţională a Pieţei Financiare şi înregistrarea modificărilor în Statutul SA “Combinatul de Instruire Continuă Cahul” în modul stabilit de legislație.

***Janeta Gheţiu,***

***Şef adjunct Direcţia agricultură***

***şi dezvoltare economică***